Diari Oficial de la Generalitat Valenciana


Sumari del DOGV 5742, del 15-04-2008 (2008/4110)

RESOLUCIÓ de 27 de març de 2008, del Consell Valencià de l'Esport, per la que es convoca el Programa Lliure dins de la Campanya d'Activitats Nàutiques de la Generalitat «A la Mar 2008».
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5742

Data del DOGV
:   15-04-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/4110


Data del document
:   27-03-2008

Organisme emissor
:   Consell Valencià de l'Esport

Tipus de document
:   Resolució

Descriptors 

:   * Consell Valencià de l'Esport
    * embarcació d'esbarjo
    * ajuda pública
    * suport econòmic
    * alumne
    * mar
    * oci
    * esport
    * jove
    * xiquet

RESOLUCIÓ de 27 de març de 2008, del Consell Valencià de l'Esport, per la que es convoca el Programa Lliure dins de la Campanya d'Activitats Nàutiques de la Generalitat «A la Mar 2008». [2008/4110]  
D'acord amb el que disposa l'article 49.1.28 de l'Estatut d'Autonomia de la Comunitat Valenciana, la Generalitat té competència exclusiva en matèria d'esport.  
La Llei 4/1993, de la Generalitat, de 20 de desembre, de l'Esport de la Comunitat Valenciana establix en l'article tres, punt i) com a línia general d'actuació, l'especial atenció als esports relacionats amb el mar, considerant necessàries la promoció, ajuda i foment de les activitats fisicoesportives, entre les que ocupen un lloc important les activitats nàutiques, tant per les seues especials característiques tècniques, com per la privilegiada situació geogràfica que per a la seua pràctica posseïx la Comunitat Valenciana.  
El Decret 7/2007 de 28 de juny del president de la Generalitat, pel que es determinen les conselleries en les que s'organitza l'administració de la Generalitat (DOCV 5.545, 29.06.2007), assigna a la conselleria de Cultura i Esport les competències en matèria d'esport i concretament al Consell Valencià de l'Esport el seu desenrotllament en exercici de les funcions assignades per la Llei 3/2006, de 12 de maig, de la Generalitat.  
Des del Consell Valencià de l'Esport, amb la intenció de promocionar el contacte i gaudiment de l'entorn marí entre la població, així com l'èxit de més autonomia en la pràctica dels esports nàutics, oferint la possibilitat de vivenciar la seua pràctica, s'ha dissenyat el Programa Lliure, objecte de la present disposició.  
D'acord amb aquestes competències i disposicions legals i amb la intenció de complir amb les línies mencionades, la Generalitat organitza anualment des de 1985, campanyes de promoció de les activitats nàutiques esportives.  
Per això, dispose:  
Primer  
Convocar, dins de la Campanya d'Activitats Nàutiques de la Generalitat «A la Mar 2008», el Programa Lliure, activitats amb finalitat esportiva, recreativa i formativa, i dirigida a l'aprenentatge i difusió dels esports nàutics i el coneixement, conservació i respecte del medi ambient, amb especial atenció als jóvens., en les Escoles de la Mar de Peñíscola, Benicassim, Burriana, Sagunt, València, Piles, Moraira i La Vila Joiosa  
Segon  
Aprovar les bases per les quals es regirà la present convocatòria i que figuren com a annex I a la present resolució.  
Tercer  
El Consell Valencià de l'Esport es reserva el dret a modificar l'oferta i el programa d'activitats, adaptant-ho a la demanda o a l'interés públic. A més, es podran incorporar noves Escoles de la Mar, així com suspendre alguna de les activitats oferides, si circumstàncies de qualsevol tipus impediren el normal desenrotllament de les mateixes.  
Quart  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 10, 14 i 46 de la Llei 29/1998, de 13 de juliol, Reguladora de la Jurisdicció contenciosa administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes a comptar de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar del següent al de la publicació de la present resolució.   
València, 27 de març de 2008.- La secretària autonòmica d'Esport i vicepresidenta del Consell Valencià de l'Esport: Niurka Montalvo Amaro.  
Annex I  
Bases per les quals es regirà el Programa Lliure dins de la Campanya d'Activitats Nàutiques de la Generalitat «A la Mar 2008»  
El Programa Lliure dins de la Campanya d'Activitats Nàutiques de la Generalitat «A la Mar 2008», s'organitza íntegrament pel Consell Valencià de l'Esport, realitzant-se en instal·lacions i equipaments de la pròpia Generalitat o d'entitats amb què s'hagen subscrit convenis de col·laboració.   
1. Normativa general  
1.1 Condicions de participació  
Els participants que s'inscriguen, ho faran davall les condicions següents:  
- Tindre 9 o més anys complits en el moment d'iniciar l'activitat d'iniciació a Vela Lleugera i piraigua, 10 anys complits o més per a l'activitat de windsurf, 10 a 15 anys vela perfecionament infantil, 15 anys o més per als nivells de vela perfeccionament i rem i 18 anys o més o més per a iniciació al creuer.  
- Per a poder inscriure's en Vela perfeccionament o Iniciació al Creuer, a més de tindre l'edat exigida en la convocatòria, s'haurà d'acreditar els coneixements suficients de navegació en haver realitzat com a mínim, un curs de dos caps de setmana en alguna de les Escoles del Mar de la Generalitat o en les diferents Escoles homologades per la Federació de Vela de la Comunitat Valenciana. Es presentarà la documentació acreditativa abans d'incorporar-se a la corresponent Escola (títols o diplomes). Al començament de l'activitat, els monitors responsables de les diferents escoles, podran realitzar una prova tècnica de coneixements als inscrits en aquest nivell. En el cas que algun participant s'inscriguera en un curs o en un nivell sense tindre l'edat exigida, o no presentara l'acreditació del nivell anterior cursat, o demostrara no tindre el nivell exigit, els responsables tècnics de l'Escola podran inscriure'l en un nivell inferior si açò fóra possible, o en cas contrari donar-li de baixa del curs. En aquest cas perdrà el dret a la devolució de la quota abonada.  
- Saber nadar correctament.  
- Posseir els coneixements tècnics i l'edat, per al nivell matriculat.  
- No presentar contraindicacions mèdic - sanitàries per a la pràctica de les activitats nàutiques. En les activitats de més d'un dia de duració, el participant haurà d'omplir via online la fitxa d'informació sanitària creada a este efecte, en qualsevol cas haurà d'especificar qualsevol necessitat educativa, alimentària, metgessa, etc. Especial abans del començament de l'activitat i remetre-la així com comunicar-ho a l'Escola on vaja a realitzar l'activitat.  
- Els participants seran responsables del bon ús de la instal·lació i del material, havent d'abonar el cost dels danys que pogueren produir-se per negligència o mal ús dels mateixos.  
- Les Escoles de la Mar de Burriana, Piles i Moraira, oferixen activitats amb la possibilitat d'internat. En les Escoles de la Mar de Peñíscola, Benicàssim Sagunt, València, Cullera i La Vila Joiosa, les activitats es realitzaran només en règim d'externat, amb la possibilitat de contractar el servei de menjar.  
- Els participants en el Programa Lliure estaran obligats a complir les normatives de règim intern que regisquen el funcionament de les diferents instal·lacions i dels equipaments. Així mateix, durant la realització de les activitats es respectaran les normes esmentades, així com les instruccions que el personal tècnic i de serveis, poguera realitzar.  
- Els menors d'edat han de ser autoritzats pels seus pares/tutors per a realitzar l'activitat. La responsabilitat dels menors d'edat fora de les activitats programades, serà exclusiva del pare/mare o tutor/a, els que hauran d'autoritzar l'eixida lliure de les instal·lacions per escrit, conforme al model d'autorització i permís d'eixida disponible en la nostra pàgina web: www.escolesdelamar.com i que només podrà ser entregat en el moment d'incorporació del participant a l'activitat amb la firma original. No obstant les mencionades eixides es regiran per la normativa de cada escola quant a horaris d'entrada i eixida de les instal·lacions, etc.  
- Qualsevol falta d'orde serà comunicada immediatament als pares o responsables del participant i segons la gravetat pot comportar l'expulsió de l'Escola.  
- La Campanya de Caps de Setmana, va dirigida fonamentalment a persones majors d'edat. No obstant això, si participen menors d'edat hauran d'assistir acompanyats del pare/mare, tutor/a, o persona degudament autoritzada per aquests, els que seran responsables del menor a càrrec seu fora del temps d'activitat nàutica.  
- La incorporació a l'activitat i tornada, serà per compte dels interessats i pels seus propis mitjans.  
- En incorporar-se a l'Escola de la Mar, el participant haurà d'haver remés prèviament la documentació següent:  
Fitxa d'informació sanitària. Només necessària per a les activitats de més d'un dia de duració. Disponible en la nostra web.  
DNI o Fotocòpia del llibre de família si no tinguera el primer.  
Targeta SIP o semblant (en cas que no siga Seguretat Social).  
Els menors d'edat, autorització de permís d'eixida de la instal·lació amb firma original dels pares, tutors o responsables, disponible en la web   
Per a les famílies nombroses, el llibre actualitzat.  
En cas de no poder assistir al curs adjudicat, hauran de comunicar-ho a l'Escola de la Mar corresponent, amb la major brevetat possible per a realitzar els tràmits oportuns amb el model de Sol·licitud de Devolució de Quota que està disponible en la nostra web.  
La renúncia a la plaça una vegada concedida, no donarà dret a la devolució de la quota.  
Només tindrà dret a la devolució de la quota amb una deducció del 10% de l'import en concepte de despeses de gestió, en algun dels supòsits següents:  
1. Malaltia o lesió que impedisca l'assistència a l'activitat. S'haurà d'aportar un justificant mèdic o informe hospitalari havent d'anar firmat i segellat pel facultatiu.  
2. Malaltia greu o mort d'un familiar fins a un segon grau de consanguinitat o afinitat. En aquest cas s'haurà d'adjuntar un certificat acreditatiu.  
3. Suspensió de l'activitat per circunstancies sobrevingudes, atribuïbles a la Generalitat.  
- La devolució de la quota, de la que es deduirà el gasto indicat en concepte de gestió, haurà de ser sol·licitada en el formulari establit, que estarà a disposició dels usuaris en la nostra web, en les pròpies Escoles de la Mar, en les Delegacions territorials del Consell Valencià de l'Esport i en el propi Consell. Les sol·licituds de devolució de quota es presentaran en el registre d'entrada del Consell Valencià de l'Esport. No obstant això, també podran presentar-se d'acord amb el que establix l'art. 38 de la Llei 30/1992 de Règim Jurídic de les Administracions Públiques i del Procediment Administratiu Comú.  
- El Consell Valencià de l'Esport es reserva el dret a modificar el programa d'activitats adaptant-ho a la demanda dels interessats, a incorporar activitats, així com a suspendre alguna de les activitats oferides, si circumstàncies de qualsevol tipus impediren el normal desenrotllament de les mateixes, especialment per causes meteorològiques. En aquests casos es tindrà dret a la devolució proporcional de la quota, sempre que el percentatge de sessions no navegades supere el 50% del total de sessions del curs. (en cas de les escoles amb internat en cursos de setmana es realitzaran activitats alternatives i en cap cas es tindrà dret a la devolució de la quota).   
- La sol·licitud de devolució de la quota haurà de ser tramitada per la persona que va realitzar la inscripció, ja siga per a sol·licitar la devolució de l'import d'una inscripció individual o de grup. El termini màxim de presentació serà de 15 dies naturals a partir del dia de l'inici del curs adjudicat.  
- En cas de produir-se una malaltia o lesió durant l'exercici de l'activitat, no es tindrà dret a la devolució de la quota.  
1.2 Preus  
Les quotes a aplicar per a cada persona seran les establides en cada una de les activitats convocades.  
Sobre els dits preus s'han establit els següents tipus de quotes:  
1. Quota general individual.  
2. Quota gestionada per les entitats col·laboradores\*.  
3. Quota família nombrosa.  
\*Entitats col·laboradores amb les Campanyes d'Activitats Nàutiques: ajuntaments de Peñíscola, Benicàssim, Burriana, Sagunt, València, Cullera, Piles, Teulada i La Vila Joiosa; les federacions Esportives de Vela, Piragüisme, Rem, Esports adaptats i Discapacitats intel·lectuals de la Comunitat Valenciana i els Clubs Nàutics de Burriana, La Vila Joiosa i Moraira, així com altres entitats amb què la Generalitat haja subscrit acords en relació amb la promoció esportiva.   
1.3 Centres d'informació  
www.escolesdelamar.com sgejufzltfsqcb@jzw.És  
  
1.4. Participants i Inscripcions  
Els participants en el Programa Lliure d'activitats de la Campanya «A la Mar 2008» podran inscriure's de manera individual o en grup, complint amb les condicions de participació i els requisits de l'activitat proposada (edat mínima, nivell de coneixements, etc.) Si es detecta qualsevol error en l'edat del nivell inscrit, automàticament l'alumne haurà d'abandonar el curs per no complir amb la normativa.  
1.5. Forma d'inscripció i pagament  
Les inscripcions es realitzaran exclusivament de forma on line a través de la pàgina web: www.escolesdelamar.com a partir de les 10.00 hores del dia 5 de maig. les Escoles de la Mar, el CVE i les Delegacions del Consell Valencià de l'Esport, a Alacant, Castelló i València, posaran a disposició dels usuaris els seus mitjans i instal·lacions per a facilitar la dita inscripció.   
El pagament de la quota podrà realitzar-se en la mateixa pàgina web a través de TPV o bé per ingrés o transferència bancària, havent de conservar sempre el justificant de l'ingrés corresponent per a la seua presentació en l'Escola de la Mar.   
S'establiran dates límits d'inscripció, 15 dies abans del començament de l'activitat per a les Escoles de Moraira i Piles, fora de les quals no es podran reservar places amb internat.  
1.6. Assistència sanitària i segurs.  
1.6.1. La conselleria de Sanitat prestarà atenció mèdic sanitària a través dels seus Centres i institucions sanitàries, amb tots els dispositius existents en la xarxa pública als participants, monitors i organitzadors que patisquen qualsevol lesió de caràcter esportiu durant la seua participació en les activitats programades per al desenrotllament de la Campanya «A la Mar 2008».  
Per a ser beneficiari de les prestacions mencionades en el paràgraf anterior, s'haurà d'estar degudament inscrit en la Campanya «A la Mar 2008» convocada pel Consell Valencià de l'Esport.  
1.6.2. La Mutualitat General Esportiva cobrirà l'assistència mèdica continuada, posterior a la prestada en primera instància per la conselleria de Sanitat, derivada d'accidents que puguen patir els participants, monitors i organitzadors en la Campanya «A la Mar 2008» de la Generalitat, d'acord amb el Reial Decret 849/1993 de 4 de juny, del Ministeri d'Educació i Ciència, així com la responsabilitat civil per accions o omissions en l'exercici de les funcions que els competixen.   
1.6.3. En el cas que el participant lesionat estiga federat, l'import de l'assistència sanitària es liquidarà a càrrec de la respectiva mútua esportiva.  
2. Activitats del Programa Lliure de la campanya nàutica «A la Mar 2008».  
  
Relació de les activitats en les diferents Escoles de la Mar:  
  
Modalitats nàutiques oferides.  
  
(1) Requisits tècnics per a la inscripció en vela lleugera perfeccionament infantil de 10 a 15 anys i majors de 15 anys vela lleugera perfeccionament; windsurf (majors de 10 anys); rem (majors de 15 anys) i iniciació al creuer (majors de 18 anys). En el cas que alguna persona s'inscriguera en un curs sense tindre els coneixements exigits o l'edat requerida, els responsables tècnics podran reinscriure'l en un nivell inferior si fóra possible, o en cas contrari, donar-li de baixa del curs. En aquest últim cas el participant perdrà el dret a la devolució de la quota abonada.  
(2) Iniciació al creuer i rem només en la Escola de la Mar de Burriana, i Kayac Pol a Burriana i La Vila Joiosa.  
Relació de les modalitats nàutiques oferides, per Escoles de la Mar  
  
\* \* \* \* \* \* \* \* \*   
Relación de las modalidades náuticas ofertadas, por Escoles de la Mar  
  
Cap de Setmana. Campanya dirigida fonamentalment a majors de 18 anys  
Objectiu: Donar a conéixer els participants, els esports nàutics des d'un punt de vista recreatiu.   
Activitat: Consistix en tres sessions amb classes teòriques i pràctiques sobre els objectius assenyalats en l'apartat anterior, referides a les diferents modalitats nàutic - esportives, de rem, piragüisme, windsurf i vela (en les modalitats d'iniciació, perfeccionament i creuer, depenent d'escoles) dissabtes matí i vesprada i diumenges al matí.  
Requisits d'edat: Tindre complida l'edat requerida segons la modalitat en el moment de començament de l'activitat. Els menors d'edat, hauran d'assistir acompanyats del pare/mare/tutor/a o persona degudament autoritzada pels mateixos, a fi de responsabilitzar-se dels alumnes durant el període del cap de setmana en què no es realitze activitat nàutica.  
Places màximes disponibles en Caps de Setmana per Escoles:  
  
Taula general de preus Caps de Setmana  
  
  
  
Estiu/Setmana   
Objectiu: Donar a conéixer els participants els esports nàutics des d'un punt de vista lúdic, recreatiu i formatiu.  
Activitat: Consistix en 5 dies de classes teòriques i pràctiques sobre les diferents modalitats nàutic - esportives, rem, piragüisme, windsurf i vela.  
En les Escoles del Mar de Burriana, Piles i Moraira, Per als participants inscrits en règim d'internat, després de les activitats nàutiques, s'exerciran activitats d'animació i dinàmica de grups, així com tallers de manualitats, a càrrec de monitors de temps lliure.   
  
Taula general de preus Estiu/Setmana  
  
Ofertes en les Escoles de la Mar amb possibilitat d'internat:  
  
  
Ofertes en les Escoles de la Mar en règim d'externat:  
  
  
Un Dia en el Mar (de dilluns a diumenge).  
  
Taula general de preus Un Dia en el Mar  
  
\* \* \* \* \* \* \* \* \*   
Plazas máximas disponibles en Fines de Semana por Escuelas:  
  
Tabla general de precios Fines de Semana  
  
  
  
Verano/Semana   
Objetivo: Dar a conocer a los participantes los deportes náuticos desde un punto de vista lúdico, recreativo y formativo.  
Actividad: Consiste en 5 días de clases teóricas y prácticas sobre las diferentes modalidades náutico - deportivas, remo, piragüismo, windsurf y vela.  
En las Escoles de la Mar de Burriana, Piles y Moraira, Para los participantes inscritos en régimen de internado, después de las actividades náuticas, se desarrollarán actividades de animación y dinámica de grupos, así como talleres de manualidades, a cargo de monitores de tiempo libre.   
  
Tabla general de precios Verano/Semana  
  
Ofertas en las Escoles de la Mar con posibilidad de internado:  
  
  
Ofertas en las Escoles de la Mar en régimen de externado:  
  
  
Un Día en el Mar (De lunes a domingo).  
  
Tabla general de precios Un Día en el Mar  
